laion/Wikipedia-Exotic huggingface dataset:
বো-কাপ

বো-কাপ (আফ্রিকান ভাষায় "অন্তরীপের ওপরে") দক্ষিণ আফ্রিকার কেপ টাউন শহরের একটি অঞ্চল যা পূর্বে মালয় কোয়ার্টার নামে পরিচিত ছিল। পূর্বে ছিল এটি জনপদ, যা শহরের কেন্দ্রে সিগন্যাল পাহাড়ের ঢালে বিস্তৃত এবং কেপ টাউনের কেপ মালয় সংস্কৃতির ঐতিহাসিক কেন্দ্রবিন্দু। ১৭৯৪ সালে নির্মিত দক্ষিণ আফ্রিকার প্রথম ইসলামি স্থাপনা আউয়াল মসজিদ এই এলাকায় অবস্থিত। উজ্জ্বল রঙিন ঘর এবং খোয়া পাথরের রাস্তার জন্য জনবহুল স্থানটি বিখ্যাত। ঐতিহ্যগতভাবে এই বহুসংস্কৃতি অঞ্চলের জনসংখ্যার প্রায় ৭০ শতাংশ মুসলিম। দক্ষিণ আফ্রিকার ঐতিহ্য সম্পদ সংস্থার মতে, এই অঞ্চলে দক্ষিণ আফ্রিকার প্রাক-১৮৫০ সালের স্থাপত্যের বৃহত্তম সংকলন রয়েছে এবং এখন পর্যন্ত টিকে থাকা কেপ টাউনের প্রাচীনতম আবাসিক এলাকা। ১৭৬০-এর দশকের শেষের দিকে ওলন্দাজ উপনিবেশ আমলে ইয়ান দে ভাল নামে একজন ওলন্দাজ বো-কাপের ড্রপ ও ওয়াল স্ট্রিটের নিকটস্থ একখণ্ড জমি ক্রয় করেছিলেন। বছর খানেক পর রোজ, খিয়াপিনি এবং শর্ট মার্কেট স্ট্রিট পর্যন্ত ভালের ভূ-সম্পত্তি বিস্তৃতি লাভ করে। মালয় কোয়ার্টার নামে পরিচিতি পাওয়ার পূর্বে এলাকাটি ভালেন ড্রপ (ভালের নামানুসারে) নামেও পরিচিত ছিল। স্থানীয়রা একে স্ল্যামস ব্রুট কিংবা স্কচচেক্লুফ নামে ডাকে। ১৭৬৩ সালে ভাল এই জমিতে কিছু একতলা ঘর নির্মাণ করে নিজের ক্রীতদাসদের নিকট সেগুলি ভাড়া দিতে শুরু করে। স্থানীয়রা এগুলিকে huurhuisjes অর্থাৎ ভাড়া ঘর বলতো। এই ক্রীতদাসদের ‘কেপ মালয়েশ’ নামে পরিচিত ছিল, যাদের বেশিরভাগই মালয়েশিয়া ও ইন্দোনেশিয়া থেকে আগত। বাকিদের কাজের উদ্দেশে আফ্রিকার অন্যান্য অংশ থেকে কেপ টাউনে আনা হয়েছিল। মূলত এ এথেই ‘মালয়’ নামের উৎপত্তি। একই সময়ে কেপ টাউনে ইসলামের প্রবেশ ঘটে। "Sub Place Schotsche Kloof"। Census 2011।  "Getting to know the Bo-Kaap" (ইংরেজি ভাষায়)। কেপ টাউন ট্রাভেল। সংগ্রহের তারিখ ২০ জুলাই ২০২০।  ইসমাইল, সুকন্যা (২ মে ২০১৯)। "Recognition for Bo-Kaap as 19 sites to be declared National Heritage Sites" (ইংরেজি ভাষায়)। আইএলও। সংগ্রহের তারিখ ২০ জুলাই ২০২০।  মহীন, রীয়াদ (১৯ জুলাই ২০২০)। "বো-কাপ পুরোটাই যেন স্বাধীনতার রঙ"। বাংলা ট্রিবিউন। ১৯ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০২০।  উইকিমিডিয়া কমন্সে বো-কাপ সংক্রান্ত মিডিয়া রয়েছে। কেপ টাউন ট্রাভেলে বো-কাপ
হেফেইস্টিয়া

হেফেইস্টিয়া (Hephaestia) (প্রাচীন গ্রিক: Ἡφαιστία) ছিল প্রাচীন গ্রিসের একটি নগর। বর্তমানে এটি উত্তর ঈজিয়ান সাগরে অবস্থিত লেমনস দ্বীপের উপকূলে অবস্থিত একটি প্রত্নস্থল। নগরটির নামকরণ হয়েছিল ধাতববিদ্যার গ্রিক দেবতা হেফাইস্টসের সম্মানে, এই দ্বীপটিতে হেফেইস্টোসের কাল্ট বা উপাসক সম্প্রদায় ও পূজাও বজায় ছিল। এই নগর খ্রিস্টপূর্ব ৮ম থেকে ৬ষ্ঠ শতকে দ্বীপটির রাজধানী ছিল, বর্তমানে যার কেবল ধ্বংসাবশেষই অবশিষ্ট রয়েছে। এই গ্রিক নাট্যমঞ্চটি খ্রিস্টপূর্ব ৫ম শতকের শেষ থেকে খ্রিস্টপূর্ব ৪র্থ শতকের প্রথম দিককার। এটি ২০০০ থেকে ২০০৪ সাল অবধি পুনর্গঠনের মধ্যে ছিল, এবং ২৫০০ বছর পর ২০১০ সালে এখানে প্রথম নাট্য প্রদর্শনী হয় (সোফোক্লেসের ইডিপাস রেক্স)। এই থিয়েটারের ধারণক্ষমতা ছিল মুল স্থানে ২০০ জন, এবং বাইরে অতিরিক্ত ১০০০ জন। ঐতিহাসিক হেরোডোটাসের মতে লেমনোস, হেফেসেটিয়া এবং মাইরিনায় পেলাসজীয়রা বসবাস করত। এই পেলাসজীয়রা এথেনীয়দেরকে কথা দিয়েছিল যে, কোন এথেনীয় জাহাজ যদি উত্তরা বায়ুর ঠেলায় নয় দিনের মধ্যে এই দ্বীপে প্রবেশ করতে পারে তাহলে তারা দ্বীপটিকে এথেনীয়দেরকে দিয়ে দেবে। অনেক বছর পর মিলটিয়াডিসের অধীনে এথেনীয়রা আট দিনের মধ্যে এথেন্স থেকে দ্বীপটিতে পৌঁছে। এর ফলে হেফেইস্টিয়ার পেলাসজীয় বাসিন্দারা এই দ্বীপটি ছেড়ে চলে গিয়েছিল তবে মাইরিনার লোকেরা প্রতিরোধ করে এবং খ্রিস্টপূর্ব ৫০০ অব্দের দিকে আত্মসমর্পণ না করা পর্যন্ত তাদের ঘেরাও করে রাখা হয়। এই শহরটির কথা পরবর্তীকালের লেখকগণ যেমন প্লিনি দ্য এল্ডার, টলেমি, এবং বাইজান্টিয়ামের স্টেফানাস নথিভূক্ত করেন। হেফেইস্টিয়ার মুদ্রা এখনও টিকে আছে। ১৯২৬ সালের আগস্ট ও সেপ্টেম্বর মাসে ইতালিয়ান স্কুল অফ আর্কিওলজি অ্যাট অ্যাথেন্স এই দ্বীপে খনন কার্য চালায়। খননের মূল উদ্দেশ্য ছিল এই দ্বীপের "এট্রুস্কো-পেলাসজীয়" সভ্যতা সম্পর্কিত তথ্যের অনুসন্ধান। হেফেইস্টিয়া নগরের নিকটের স্থলে (যেমন পেলিয়াওপলিস) খননকার্য করা হয়, হেরোডোটাসের মতে যেখানে মিলটিয়াডিসের কাছে পেলাসজীয়রা আত্মসমর্পণ করেছিলেন। সেখানে খ্রিস্টপূর্ব ৯ম থেকে ৮ম শতকের একটি নেক্রোপলিস আবিষ্কৃত হয়, যেখানে ব্রোঞ্জের বস্তু, পাত্র এবং ১৩০ টির বেশি ওসুয়ারি (সমাধিস্থল, যেখানে মৃতদেহকে রাখা হয়, দেয়াল, বাক্স সহ বিভিন্ন স্থান হতে পারে) আবিষ্কৃত হয়। ওসুয়ারিগুলোতে বৈশিষ্ট্যমূলক নারী ও পুরুষের অন্ত্যেষ্টিমূলক গহনা বা সাজসজ্জা ছিল। পুরুষের ওসুয়ারিতে ছুড়ি ও কুঠার ছিল, যেখানে নারীর ওসুয়ারিতে কানের দুল, ব্রোঞ্জের পিন, গলার হাড়, সোনার মুকুট ও ব্রেসলেট ছিল। কোন কোন সোনার বস্তুর মধ্যে মাইসিনীয় উদ্ভূত সর্পিল বৈশিষ্ট্য ছিল, কিন্তু সেগুলোতে কোনরকম জ্যামিতিক আকার ছিল না। তাদের মতে এখানে উদ্ধার করা পাত্রগুলো জ্যামিতিক পর্যায়ের সময়কার। কিন্তু এই পাত্রগুলোতে সর্পিল বৈশিষ্ট্য রয়েছে যেগুলো মাইসিনীয় শিল্পকে নির্দেশ করে। এই খননের ফলগুলো নির্দেশ করে, লেমনসের এই প্রাথমিক লৌহযুগের অধিবাসীরা মাইসিনীয় জনসংখ্যার অবশেষ হয়ে থাকতে পারে, এছাড়া লেমনসের সর্বপ্রথম সত্যায়িত উল্লেখ ছিল মাইসিনীয় গ্রিক ভাষায় - "ra-mi-ni-ja", যার অর্থ লেমনস দ্বীপের নারী। কথাটি রচিত হয়েছিল লিনিয়ার বি লিপিতে। "Hephaistia"। Pleiades, directory of Ancient Places।  Georg Gerster। "BF5660"। Photo Researchers। ২৬ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০ জুলাই ২০২০।  "Ancient theatre on Limnos opens after 2,500 years"। ANA। ১২ আগস্ট ২০১০। ২৬ এপ্রিল ২০১২ তারিখে মূল থেকে আর্কাইভ করা।  টেমপ্লেট:Cite DGRG A short account of their excavations appeared in the Messager d'Athènes for January 3, 1927. Palaeolexicon, Word study tool of ancient languages লেমনোসে হেফাইস্টিয়ার ফিগার স্টোন
নবাম টুকি

নবাম টুকি (জন্ম ৭ই জুলাই ১৯৬৪) হলেন একজন ভারতীয় রাজনীতিবিদ এবং অরুণাচল প্রদেশের প্রাক্তন সম্মানীয় মুখ্যমন্ত্রী। তিনি ২০১১ এবং ২০১৬ খ্রিস্টাব্দে দুবার নিজের মুখ্যমন্ত্রী পদ ধরে রাখতে সমর্থ ছিলেন। প্রথমবার তার মুখ্যমন্ত্রী পদ ছিল ২০১১ খ্রিস্টাব্দের নভেম্বর মাস থেকে ২০১৬ খ্রিস্টাব্দের জানুয়ারি মাস অবধি। পরবর্তী দফায় তিনি আবার মুখ্যমন্ত্রী পদে নির্বাচিত হন ২০১৬ খ্রিস্টাব্দের জুলাই মাসে তিনদিনের জন্য। তিনি ভারতীয় জাতীয় কংগ্রেস দলের একজন সদস্য। টুকি পাপুম পারে জেলার সাগালী বিধানসভা কেন্দ্র থেকে নির্বাচন প্রতিযোগিতায় লড়াই করেন। নবাম টুকি ১৯৬৪ খ্রিস্টাব্দের ৭ই জুলাই তারিখে পাপুম পারে জেলার সাগালী মহকুমাতে অরুণাচল প্রদেশের বৃহত্তম জনজাতি নিশি জনজাতির এক সাধারণ পরিবারে জন্মগ্রহণ করেন। পদ গ্রহণকালে তিনি বিবাহিত ছিলেন এবং তার সাত সন্তানের মধ্যে পাঁচ কন্যা ও দুই পুত্র ছিলো৷ নবাব টুকি ১৯৮৩ থেকে ১৯৮৬ খ্রিস্টাব্দ অবধি ভারতের জাতীয় ছাত্র সংগঠনের একজন সক্রিয় সদস্য ছিলেন৷ ১৯৮৪ থেকে ১৯৮৬ খ্রিস্টাব্দ অবধি তিনি উত্তর-পূর্বের জনজাতি কো-অর্ডিনেশন কমিটির সাধারণ সচিব পদে নিযুক্ত ছিলেন। ১৯৮৬ থেকে ১৯৮৮ খ্রিস্টাব্দ অবধি তিনি অখিল ভারতীয় জাতীয় স্টুডেন্ট ইউনিয়নের সাধারণ সচিব পদ ও আলোকিত করেন। এরপর ১৯৮৮ থেকে ১৯৯৫ খ্রিস্টাব্দ অব্দি তিনি অরুণাচল প্রদেশের যুব কংগ্রেসের সভাপতি পদে আসীন ছিলেন। অরুণাচল প্রদেশের দ্বিতীয় নং বিধানসভা সাগালী থেকে তিনি ১৯৯৫ খ্রিস্টাব্দে নির্বাচিত হন এবং গেগোং আপাং মন্ত্রণালয়ে তিনি ডেপুটি কৃষিমন্ত্রী হিসেবে নিযুক্ত হন৷ ১৯৯৮ খ্রিস্টাব্দে তাকে পরিবহন এবং পূর্ত দপ্তর সম্বন্ধীয় মন্ত্রীর দায়িত্ব দেওয়া হয়। ওই একই বিধানসভা থেকে তিনি ১৯৯৯ খ্রিস্টাব্দে আবার নির্বাচনে জয়লাভ করেন এবং মুকুট মিঠি মন্ত্রকে তাকে ক্যাবিনেট মিনিস্টার এবং পরিবেশ ও বন দপ্তরের দায়িত্ব দেওয়া হয়। ২০০৪ এবং ২০০৯ খ্রিস্টাব্দে পরপর দুবার তিনি আবার বিধানসভা নির্বাচনে জয়ী হন এবং তাকে পি.ডাব্লিউ.ডি. এবং গ্রাম উন্নয়ন দপ্তরের দায়িত্ব দেওয়া হয়। জারবোম গমলিনের পরিবর্তে ২০১১ খ্রিস্টাব্দের পয়লা নভেম্বর থেকে ২০১৬ খ্রিস্টাব্দের জানুয়ারি অবধি তিনি মুখ্যমন্ত্রী পদে আসীন হন। রাজনৈতিক চাপানউতোর এর কারণে ২০১৬ খ্রিস্টাব্দে তার সময়-পরবর্তী কালে তিন দিনের জন্য অরুণাচল প্রদেশের রাষ্ট্রপতি শাসন জারি করা হয়। ২০১৫ খ্রিস্টাব্দের ১৬ই ডিসেম্বর বিরোধীপক্ষ তার বিরুদ্ধে সুপ্রিমকোর্টের নিকট আপিল জানায়। পরের বছর ২০১৬ খ্রিস্টাব্দে ১৩ জুলাই সুপ্রিম কোর্টের নিকট বিপক্ষ দলের তথ্য সাপেক্ষ দাবিতে আদালত তার ওপর নজরদারি শুরু করে। ১৬ই জুলাই তারিখে তিনি তার মুখ্যমন্ত্রী পদ থেকে ইস্তফা দেন। "Latest News in Hindi, हिंदी समाचार, हिंदी न्यूज़, पढ़ें ताज़ा ख़बरें"। www.abplive.com। সংগ্রহের তারিখ ১০ ফেব্রুয়ারি ২০২০।  Rajagopal, Krishnadas (১৪ জুলাই ২০১৬)। "SC quashes Nepal Governor's order, Tuki takes charge as CM"। The Hindu। The Hindu। সংগ্রহের তারিখ ১৪ জুলাই ২০১৬।  "Arunachal Pradesh crisis: How a rebellion spun out of control"। Indian Express। ২৭ জানুয়ারি ২০১৬।  "Nabam Tuki becomes the eighth CM of Arunachal Pradesh"। DNA। ১৮ মে ২০১৪।  "Arunachal Pradesh crisis: CM Nabam Tuki, ministers dismissed following President's Rule imposition"। DNA। ২৭ জানুয়ারি ২০১৬।  "'If democracy is slaughtered, how can the court remain silent?': Supreme Court on Arunachal crisis"। First Post। ৪ ফেব্রুয়ারি ২০১৬।
অরকোমেনাস (গ্রিক পুরাণ)

গ্রিক পুরাণে অরকোমেনাস (Orchomenus) ( /ɔːrˈkɒmɪnəs/ ; প্রাচীন গ্রিক : Ὀρχομενός) দ্বারা নিম্নোক্ত ব্যক্তিদেরকে বোঝানো হতে পারে: অরকোমেনাস, একজন রাজা, এলারার পিতা। অরকোমেনাস, লাইকাওনের ২০ পুত্রের মধ্যে একজন, অরকোমেনাস (আর্কাডিয়া) এর প্রতিষ্ঠাতা এবং এপোনিম (প্রতিনিধি নাম), সেই সাথে মেথিড্রিয়ামেরও প্রতিষ্ঠাতা। একটি সূত্র অনুসারে তিনি আরকাসের পিতা। অরকোমেনাস, জিউস ও ডানাইড আইসোনোই (আইসোনি) এর পুত্র। তিনি হারমিপ্পে এর স্বামী এবং মিনিয়াসের আইনি পিতা ছিলেন (যার জীববিজ্ঞানগত পিতা ছিলেন পোসেইডন)। কিছু সূত্র অনুসারে, অরকোমেনাস জিউস ও হারমিপ্পে এর সন্তান। অরকোমেনাস, মিনিয়াস ও ফ্যানোসিরার পুত্র, এভাবে উপরে উল্লিখিত অরকোমেনাসের পৌত্র। (উল্লেখ্য, মিনিয়াসের পিতামাতার কাহিনীর একাধিক সংস্করণ রয়েছে)। মিনিয়াসের পর তিনি রাজা হন এবং তার রাজত্ব লাভ করেন। বিওটীয় অর্কোমেনাসের নামকরণ তার নামেই হয়। তিনি আর্গোসে মলুরাসকে হত্যা করে পালিয়ে আসা হিয়েটাসকে আশ্রয় দেন এবং তাকে ভূমি প্রদান করেন। একটি সূত্র অনুসারে, অরকোমেনাস সন্তান ছাড়াই মারা যান, ফলে তার রাজত্ব ফ্রিক্সাসের পুত্র প্রেসবনকে দেয়া হয়; আরেকটি সংস্করণ অনুসারে, অরকোমেনাসের অ্যাসপ্লেডন, অ্যাম্ফিডোকাস এবং ক্লাইমেনাস নামে তিন পুত্র ছিল, যাদের মধ্যে ক্লাইমেনাস তার মৃত্যুর পর অরকোমেনাসের রাজা হন। তিনি অ্যাম্পিক্সের স্ত্রী ক্লোরিসেরও পিতা হতে পারেন। অরকোমেনাস, এটিওক্লেসের পুত্র এবং মিনিয়াসের ভাই, এটি একটি বিরল বংশলতিকা, উপরেরগুলোর মতই। অরকোমেনাস, হাইজিনাসের মতে অ্যাথামাস এবং থেমিস্টোর এক পুত্র, এবং স্ফিনজিয়াসের ভাই। অরকোমেনাস, একজন নাইয়াডের সাথে মিলনের ফলে জন্মানো থিয়েস্টিসের এক পুত্র, যার মাংস অ্যাট্রিয়াস তার অরকোমেনাসের পিতা থিয়েস্টিসকে পরিবেশন করেছিল। তার দুই ভাই ছিলেন আগলাউস ও ক্যালিউস। Pseudo-Apollodorus, Bibliotheca, 1. 4. 1 Scholia on Apollonius Rhodius, Argonautica 1.761 citing Pherecydes. Pseudo-Apollodorus, Bibliotheca, 3. 8. 1 Tzetzes on Lycophron, 481 Pausanias, Description of Greece, 8. 3. 3. Duris in Scholia on Apollonius Rhodius, Argonautica, 4. 264 Clement of Alexandria, Recognitions 10.21 Scholia on Apollonius Rhodius, Argonautica, 1. 230 Scholia on Iliad, 2. 511 Pausanias, Description of Greece, 9. 36. 6 Pausanias, Description of Greece, 9. 37. 1 Stephanus of Byzantium s. v. Aspledōn Tzetzes on Lycophron, 980 Scholia on Pindar, Isthmian Ode 1. 79 Hyginus, Fabulae, 1 Pseudo-Apollodorus, Bibliotheca, Epitome of Book 4, 2. 13 Scholia on Euripides' Orestes, 5 & 812 Tzetzes, Chiliades, 1. 449
রাহুল দেব

রাহুল দেব (জন্ম: ২৭ সেপ্টেম্বর ১৯৬৮) একজন ভারতীয় চলচ্চিত্র অভিনেতা এবং প্রাক্তন মডেল । তিনি মূলত হিন্দি, পাঞ্জাবি, বাংলা, কন্নড়, মালায়ালাম, ওড়িয়া, তামিল এবং তেলুগু ছবিতে কাজ করেন। তিনি বিগ বস এর সিজন ১০ এর প্রতিযোগী ছিলেন। রাহুল দেব এবং তার ভাই মুকুল দেব ছিলেন একজন পুলিশ অফিসারের ছেলে। তিনি ২০০০ সালে চ্যাম্পিয়ন চলচ্চিত্রের মাধ্যমে তার চলচ্চিত্র জীবন শুরু করেন। চ্যাম্পিয়ন চলচ্চিত্রে তিনি খলনায়ক চরিত্রে অভিনয় করেছিলেন যার জন্য তিনি ২০০১ সালে ফিল্মফেয়ার সেরা খলনায়ক পুরস্কারের জন্য মনোনীত হয়েছিলেন। তিনি ২০১১ সালে পাঞ্জাবি মুভি ধরতিতে খলনায়কের ভূমিকায়ও উপস্থিত হয়েছিলেন। এরপরে তিনি অমল নীরাদের সাগর আলিয়াস জ্যাকি রিলোয়েডে খুনি শেখ ইমরানের ভূমিকায় অভিনয় করে মালায়ালাম সিনেমায় পা রাখেন। ২০১৩ সালের ডিসেম্বরে, দেব টেলিভিশনে আত্মপ্রকাশ করেছিলেন, পৌরাণিক টিভি সিরিজ ডেভন কে দেব-মহাদেব -এ অরুনাসুরের ভূমিকায় অভিনয় করেছিলেন । এছাড়া তিনি বিগ বস এর সিজন ১০ এর প্রতিযোগী ছিলেন। ১৬ ই মে ২০০৯ দেবের স্ত্রী রিনা ক্যান্সারে আক্রান্ত হয়ে মারা যায়। এই দম্পতি ১১ বছর ধরে বিবাহিত দাম্পত্তি ছিলেন এবং তাদের এক পুত্র সন্তান রয়েছে। ২০০১: মনোনীত : ফিল্মফেয়ার সেরা খলনায়ক পুরস্কার-চ্যাম্পিয়ন ২০০৪: মনোনীত: ফিল্মফেয়ার পুরস্কার তেলুগু শ্রেষ্ঠ ভিলেন- সিমহারদি ২০০৪: বিজয়ী : জি সিনে অ্যাওয়ার্ড সেরা ভিলেন -ফুটপাথের "Rahul Dev to play a villain on Devon Ke Dev Mahadev"। Hindustan Times। সংগ্রহের তারিখ ২০১৩-১১-২৯।  "Rahul Dev and Mukul Dev's father dies at 91, Shah Rukh Khan, Manoj Bajpayee pay tribute"। Hindustani Times। এপ্রিল ২২, ২০১৯। সংগ্রহের তারিখ ১৯ সেপ্টেম্বর ২০১৯।  "Rahul Dev's look in 'Devon Ke Dev… Mahadev"। The Times of India। ৭ ডিসে ২০১৩। সংগ্রহের তারিখ ২০১৩-১২-০৭।  Hungama, Bollywood। "Dinesh Hingoo Movies, News, Songs, Images, Interviews - Bollywood Hungama"।  "Kamal Haasan to Tom Cruise: Here are 10 famous single proud daddies"। MyNation। সংগ্রহের তারিখ ১৯ সেপ্টেম্বর ২০১৯।  "Star One to launch virtual reality game show 'Games Bond'"। জুন ৩, ২০০৫। সেপ্টেম্বর ৭, ২০১৭ তারিখে মূল থেকে আর্কাইভ করা। সংগ্রহের তারিখ সেপ্টেম্বর ৬, ২০১৭।  "Power Couple is all about love: Mugdha Godse"। সংগ্রহের তারিখ ২০১৫-১২-০৯।  "Bigg Boss 10"। Colors TV। সংগ্রহের তারিখ ২০১৬-১০-৩১।  "ISHQBAAZ: Rahul Dev's role REVEALED in Dil Bole Oberoi and he is NOT Anika's Father"। ১০ ফেব্রুয়ারি ২০১৭। ১১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২০১৭-০২-১০।  "Rahul Dev about The Test Case: Women are equally strong for combat roles"।  "AltBalaji And Zee5 To Launch A New Show 'Who's Your Daddy' Starring Rahul Dev"। mumbailive। ১১ মার্চ ২০২০। ৩০ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০২০।  ইন্টারনেট মুভি ডেটাবেজে রাহুল দেব (ইংরেজি) ফেসবুকে Rahul Dev
লরেন্স আলেকজান্ডার সিডনি জনসন

লরেন্স আলেকজান্ডার সিডনি জনসন এফএএ (২৬ জুন ১৯২৫ – ১ আগস্ট ১৯৯৭) (লরি জনসন নামে সমধিক পরিচিত, উদ্ভিদের নামের পর L.A.S.Johnson হিসেবে ব্যবহৃত হয়) একজন অস্ট্রেলীয় শ্রেণীবিন্যাসগত উদ্ভিদবিজ্ঞানী। তার কর্মজীবনের পুরোটা সময় সিডনির রয়েল বোটানিক গার্ডেন্সে বিভিন্ন পদে, যেমন উদ্ভিদবিজ্ঞানী (১৯৪৮–১৯৭২), পরিচালক (১৯৭২–১৯৮৫) এবং সম্মানিক গবেষণা সাহায্যকারী (১৯৮৬–১৯৯৭), কাজ করেন। লরি জনসন অন্য জীববিজ্ঞানীদের সাথে সম্মিলিতভাবে বা সম্পূর্ণ স্ব-উদ্যোগে সংবাহী উদ্ভিদের চারটি নতুন গোত্র, ৩৩টি নতুন গণ ও ২৮৬টি নতুন প্রজাতি (মৃত্যুর পর প্রকাশিত বর্ণনাসহ) শনাক্ত ও বর্ণনা করেন। এছাড়া তিনি ৩৯৫টি প্রজাতি নতুন করে বর্ণনা বা শ্রেণীবিন্যস্ত করেন। লরি জনসন বর্ণিত গোত্রগুলোর মধ্যে রিঙ্কোক্যালিকাসিয়া (১৯৮৫ সালে বারবারা জি ব্রিগসের সাথে) অ্যাঞ্জিওস্পার্ম ফাইলোজেনি গ্রুপ (এপিজি) কর্তৃক গৃহীত হয়। যদিও ২০০০ সালে বারবারা জি ব্রিগস ও তার প্রস্তাবিত গোত্র ‘হপকিন্সিয়াসিয়া’ ও ‘লাইগিনিয়াসিয়া’ গোত্র (অ্যানার্থ্রিয়াসিয়া গোত্র থেকে পৃথক করে) এপিজি কর্তৃক মনোনীত হয় নি। লরি জনসন ১৯৯৭ সালে ক্যানসারে আক্রান্ত হয়ে মৃত্যুবরণ করেন। লরি জনসনের অর্জিত পুরস্কার ও সম্মাননার মধ্যে উল্লখযোগ্য হলো: ক্লার্ক পদক, রয়েল সোসাইটি অব নিউ সাউথ ওয়েলস, ১৯৭৯ মুলার পদক, অস্ট্রেলিয়ান অ্যান্ড নিউজিল্যান্ড অ্যাসোসিয়েশন অব দ্য অ্যাডভান্সমেন্ট অব সায়েন্স, ১৯৮৪ অস্ট্রেলীয় বিজ্ঞান একাডেমি ফেলো, ১৯৮৬ "সিডনির রয়েল বোটানিক গার্ডেন্সের পরিচালক হিসেবে উদ্ভিদবিজ্ঞানে অবদানের জন্য" অর্ডার অব অস্ট্রেলিয়ার সদস্য (এএম), ১৯৮৭ বারবারা জি ব্রিগস (২০০১)। "Biographical memoir : Lawrence Alexander Sidney Johnson 1925-1997"। অস্ট্রেলীয় বিজ্ঞান একাডেমি। সংগ্রহের তারিখ ১১ ডিসেম্বর ২০১৬।  - অস্ট্রেলীয় বিজ্ঞান একাডেমির ঐতিহাসিক দলিল - এ প্রকাশিত, বালাম ১৩, নম্বর ৪, ২০০১ "Member of the Order of Australia"। ইট'স অ্যান অনার। ২৬ জানুয়ারি ১৯৮৭। ২১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৬।  লরেন্স সিডনি গ্রেনারের কিছু ছবি
হিমালয়ী বুলবুল

হিমালয়ী বুলবুল (Pycnonotus leucogenys) বুলবুল পরিবারের গায়ক পক্ষী প্রজাতির পাখি। এটি মধ্য ও দক্ষিণ এশিয়ায় পাওয়া যায়। হিমালয়ী বুলবুলকে সাদা কানের বুলবুল, সাদা দর্শনীয় বুলবুল, আফ্রিকান লাল চোখের বুলবুল, কেপ বুলবুল এবং সাধারণ বুলবুলের একটি সুপারস্পেসির অন্তর্গত বলে মনে করা হয়। বিকল্প নাম, সাদা-গাল বুলবুল, সাদা কানের বুলবুলও ব্যবহার করে। হিমালয় বুলবুল প্রায় ১৮ সেমি দৈর্ঘ্যে, ডানাযুক্ত অবস্থায় ২৫.৫-২৮ সেমি এবং গড় ওজন ৩০ গ্রাম। এর মাথা, গলা এবং ঝুঁটি কালো এবং সাদা। পিছনে, পার্শ্ব এবং লম্বা লেজটি বাদামী, নীচের অংশটি ফ্যাকাশে হলুদ। লিঙ্গগুলির একই ধরনের পক্ষসমষ্টি রয়েছে। প্রজাতিগুলি ভারতীয় উপমহাদেশের উত্তরাঞ্চল এবং কিছু সংলগ্ন অঞ্চলে দেখা যায়। এটি হিমালয়ের ভেতরে এবং এর নিকটে পাওয়া যায়। হিমালয়ী বুলবুল বন এবং ঝোপঝাড়ে ঘুরাঘুরি করে এবং উদ্যান ও পার্কেও আসে। হিমালয়ী বুলবুল পোকামাকড় এবং অন্যান্য ছোট অমেরুদণ্ডীর পাশাপাশি বেরি, ফলমূল, বীজ, কুঁড়ি এবং মধু খেয়ে থাকে। এর বাসাগুলি সাধারণত ঝোপঝাড় বা নিম্ন শাখায় নির্মিত হয়, কাপ-আকৃতির হয় এবং ডান্ডা, শিকড় এবং ডাল দিয়ে তৈরি। মহিলা পাখি সাধারণত তিনটি ডিম দেয় যা ১২ দিন ধরে তা দেয়া হয়। ছানাগুলি ৯-১০ দিনের বয়সে বাসা ছেড়ে যায়। প্রতি বছর তিনটি পর্যন্ত ছানা জন্ম দিতে হতে পারে। প্রজননের সময়, প্রাপ্তবয়স্করা খুব আঞ্চলিক হয়ে যায়। পাঞ্জাব, ভারত হিমাচল প্রদেশের সিমলার একটি জলাশয়ে হিমালয়ী বুলবুল Himalayan Bulbul at Sattal Himalayan Bulbul at Sattal Kumaon India Himalayan bulbuls courting, IIT Mandi, Himachal Pradesh, India, 22 April 2020 BirdLife International (২০১৬)। "Pycnonotus leucogenys"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। 2016: e.T22712690A94343238। ডিওআই:10.2305/IUCN.UK.2016-3.RLTS.T22712690A94343238.en । উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Himalayan Bulbul (Pycnonotus leucogenys)"। www.hbw.com (ইংরেজি ভাষায়)। সংগ্রহের তারিখ ২০১৭-০৩-২৩।  "Bulbuls « IOC World Bird List"। www.worldbirdnames.org (ইংরেজি ভাষায়)। সংগ্রহের তারিখ ২০১৭-০৩-১৩।
হাঁচি

হাঁচি, ফুসফুস থেকে নাক ও মুখের মধ্যদিয়ে বাতাস বের করে দেয়ার একটি আধা-নিয়ন্ত্রিত,খিঁচুনি উদ্রেককারী প্রক্রিয়া যা সাধারণত নাসিকাগহ্বরে বাহ্যিক কোন যন্ত্রণাদায়ক পদার্থ প্রবেশের কারণে হয়ে থাকে। হাঁচি দেওয়ার সময় ঘণ্টায় প্রায় ১৬০ কিলোমিটার বেগে ফুসফুস থেকে বাতাস বের হয়ে আসে। সেই সঙ্গে শ্বাসনালি ও নাকে জমে থাকা শ্লেষ্মা ক্ষুদ্রাতিক্ষুদ্র কণার আকারে বা স্প্রের মতো বের হয়। হাঁচি দিলে গতির কারণেই এসব কণা সামনের প্রায় ২ মিটার পর্যন্ত ছড়িয়ে যেতে পারে। হাঁচি দেওয়া ব্যক্তির যদি কোনো রোগ থাকে যেমন সর্দি-কাশি, ইনফ্লুয়েঞ্জা ভাইরাস জ্বর, হাম, মাম্প্‌স, যক্ষ্মা, জলবসন্ত, সার্স, বার্ড ফ্লু, সোয়াইন ইনফ্লুয়েঞ্জা, ডিফথেরিয়া ইত্যাদি, তাহলে হাঁচির সঙ্গে এসব রোগের অসংখ্য জীবাণু বাতাসে বেরিয়ে আসে। মুহূর্তেই এসব জীবাণু কাছের মানুষগুলোর শরীরে ঢুকে পড়তে পারে। এ ছাড়া এসব জীবাণু বাতাসে ভেসে দূরের মানুষেও ছড়াতে পারে। হাঁচি, কাশির সময় মুখ, নাক দিয়ে যে কফের বিন্দু (ড্রপলেটস) বেরিয়ে আসে তার মধ্যেই লুকিয়ে থাকে লক্ষ কোটি জীবাণু। সুস্থ্য দেহে হাঁচি ক্ষতিকর নয়। তবে সংক্রামক ড্রপলেট যেসবের আকৃতি সাধারণত ০.৫ থেকে ০৫µm হয় তারা রোগবালাই ছড়াতে পারে। একটি হাঁচি ৪০,০০০ ড্রপলেট তৈরি করতে পারে। । তাই রোগবিস্তার (যেমনঃ ইনফ্লুয়েঞ্জা ভাইরাস জ্বর, করোনাভাইরাস রোগ ২০১৯) প্রতিরোধ করার জন্যে হাঁচি দেয়ার সময় মুখ ঢেকে ফেলা উচিত। বাহু (কনুইয়ের উল্টো পিঠ বা তৎসংলগ্ন অংশ),রুমাল দিয়ে নাক ও মুখ ঢেকে হাঁচলে বা কাশলে রোগবিস্তারের সম্ভাবনা অনেকখানি কমে যায়। তবে হাত দিয়ে মুখ ঢেকে হাঁচি দেয়া এখন অরক্ষিত হয়ে পড়েছে। ডা. মো. শহীদুল্লাহ্‌, অধ্যাপক। "হাঁচি দিন সাবধানে"।  Cook CE Cole EC Characterization of infectious aerosols in health care facilities: An aid to effective engineering controls and preventive strategies https://www.ncbi.nlm.nih.gov/pmc/articles/PMC7132666/ https://www.ncbi.nlm.nih.gov/pmc/articles/ সংগ্রহের তারিখঃ২০জুলাই,২০২০ "করোনা সতর্কতা: হাঁচি-কাশির সময় তালু নয়, মুখ ঢাকুন বাহু দিয়ে"। https://www.anandabazar.com/lifestyle/coronavirus-in-india-why-we-should-follow-cough-etiquette-dgtl-1.1121753 https://www.anandabazar.com/?ref=home-brand-logo প্রকাশের তারিখঃ১৩মার্চ,২০২০ ; সংগ্রহের-তারিখঃ২০জুলাই,২০২০। Central Maine Medical Center. "Why Don't We Do It In Our Sleeves?" https://www.youtube.com/watch?v=
বিশ্ব মশা দিবস

বিশ্ব মশা দিবস বা বিশ্ব মশক দিবস প্রতিবছর ২০শে আগস্ট পালিত একটি দিবস। ২০শে আগস্ট 'মশা দিবস' পালন করা হয় মূলত চিকিৎসক রোনাল্ড রসের আবিষ্কারকে সম্মান জানানোর জন্য। ১৮৯৭ সালের ২০শে আগস্ট চিকিৎসক রোনাল্ড রস অ্যানোফিলিস মশা বাহিত ম্যালেরিয়া রোগের কারণ আবিষ্কার করেছিলেন। পরবর্তীকালে তিনি এই আবিষ্কারের জন্য 'নোবেল' পুরস্কারে ভূষিত হয়েছিলেন। ১৯৩০-এর দশক থেকে দিবসটি পালিত হয়ে আসছে। যুক্তরাজ্যের লন্ডন স্কুল অব হাইজিন অ্যান্ড ট্রপিক্যাল মেডিসিন দিবসটি প্রথম পালন করা শুরু করে। বিভিন্ন ভয়াবহ অসুখের মধ্যে মশা বাহিত ম্যালেরিয়া, ডেঙ্গু উল্লেখযোগ্য। তাই ম্যালেরিয়া, ডেঙ্গু ইত্যাদি মশাবাহিত রোগের ক্ষতিকর প্রভাব সম্পর্কে জনসাধারণকে বিশেষভাবে সচেতন করার জন্য এই দিন সারা বিশ্ব জুড়ে পালিত হয়। মশা বাহিত রোগ থেকে সাবধান হওয়ার জন্য, সতর্কতামূলক ব্যবস্থা নেওয়ার জন্য এই দিনে সমগ্র বিশ্ব জুড়ে বেশ কিছু সচেতনতামূলক কর্মসূচি পালন করা হয়। "আজ পালিত হচ্ছে বিশ্ব মশা দিবস"। যুগান্তর। ২০ অগাস্ট ২০১৯।  "মশা যখন কামান! বিশ্ব মশা দিবস আজ"। সমকাল। ২০ অগাস্ট ২০১৯।  "বিশ্ব মশা দিবস আজ"। jagonews24.com। ২০ আগস্ট ২০১৯।
আবদুল মান্নান হাওলাদার

আবদুল মান্নান হাওলাদার বাংলাদেশের বরিশাল জেলার রাজনীতিবিদ, আইনজীবী, মুক্তিযুদ্ধের সংগঠক ও তৎকালীন বরিশাল-৫ আসনে সংসদ সদস্য ছিলেন। আবদুল মান্নান হাওলাদার বরিশাল জেলার আগৈলঝাড়া উপজেলার চারবাড়িয়া গ্রামে জন্মগ্রহণ করেন। তার পিতা হাশেম হাওলাদার। আবদুল মান্নান হাওলাদার বরিশাল জেলার মুক্তিযুদ্ধের সংগঠক ও আইনজীবী ছিলেন। তিনি বরিশাল জেলা আইনজীবী সমিতির প্রাক্তন সভাপতি ও বরিশাল জেলার প্রাক্তন পাবলিক প্রসিকিউটর (পিপি) ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বরিশাল-৫ আসন থেকে সংসদ সদস্য নির্বাচিত হন। আবদুল মান্নান হাওলাদার ৫ অক্টোবর ২০১৫ সালে বরিশালের শের-ই-বাংলা মেডিকেল হাসপাতালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  সপ্তম খণ্ড। বাংলাদেশের স্বাধীনতা যুদ্ধ দলিলপত্র। পৃষ্ঠা ৪৯৭।  "প্রখ্যাত ব্যক্তিত্ব, আগৈলঝাড়া উপজেলা"। বাংলাদেশ জাতীয় তথ্য বাতায়ন। ২১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২১ জুলাই ২০২০।  "Obituary"। www.observerbd.com। ২০২০-০৭-২২ তারিখে মূল থেকে আর্কাইভ করা। সংগ্রহের তারিখ ২০২০-০৭-২১।  জাতীয় ডেস্ক (১১ ডিসেম্বর ২০১৮)। "বরিশালের ১ থেকে ৬ আসনে লড়বেন যারা"। ব্রেকিংনিউজ.কম.বিডি। ২১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২১ জুলাই ২০০২।
আনোয়ার হোসেন চৌধুরী

আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল, বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য। আনোয়ার হোসেন চৌধুরী বরিশাল জেলায় জন্মগ্রহণ করেন। আনোয়ার হোসেন চৌধুরী বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে বরিশাল-৬ আসন থেকে সংসদ সদস্য নির্বাচিত হন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  স্টাফ করেসপন্ডেন্ট (১১ অক্টোবর ২০১৮)। "বরিশাল-৬ আসনে ছাড় দিতে নারাজ আ.লীগ"। বাংলানিউজটোয়েন্টিফোর.কম। ২১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২১ জুলাই ২০২০।  জাতীয় ডেস্ক (১১ ডিসেম্বর ২০১৮)। "বরিশালের ১ থেকে ৬ আসনে লড়বেন যারা"। ব্রেকিংনিউজ.কম.বিডি। ২১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২১ জুলাই ২০০২।
আব্দুর রশিদ খান

আব্দুর রশিদ খান বাংলাদেশের বরিশাল জেলার রাজনীতিবিদ ও বরিশাল-৬ আসনের সাবেক সংসদ সদস্য। আব্দুর রশিদ খান বরিশাল জেলায় জন্মগ্রহণ করেন। আব্দুর রশিদ খান বাংলাদেশ জাতীয়তাবাদী দলের সাবেক কেন্দ্রীয় সাংগঠনিক সম্পাদক। তিনি বিএনপি থেকে বাংলাদেশ আওয়ামী লীগে যোগ দিয়ে বহিষ্কৃৃত হয়ে বিকল্পধারা হয়ে আবার বাংলাদেশ জাতীয়তাবাদী দলে ফিরে আসেন। পঞ্চম জাতীয় সংসদের বরিশাল-৬ আসনের সংসদ সদস্য সাবেক শিক্ষা প্রতিমন্ত্রী ইউনুস খানের মৃত্যুতে ১৯৯৪ সালের উপনির্বাচনে তিনি সংসদ সদস্য নির্বাচিত হয়েছিলেন। ১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে ও ২০০৮ সালের নবম জাতীয় সংসদ নির্বাচনে বিকল্পধারার প্রার্থী হিসেবে বরিশাল-৬ আসনে পরাজিত হয়েছিলেন। "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  জাতীয় ডেস্ক (১১ ডিসেম্বর ২০১৮)। "বরিশালের ১ থেকে ৬ আসনে লড়বেন যারা"। ব্রেকিংনিউজ.কম.বিডি। ২১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২১ জুলাই ২০০২।  বাকেরগঞ্জ, বরিশাল থেকে, আকতার ফারুক শাহিন (১০ নভেম্বর ২০১৮)। "বরিশাল-৬: মহাজোটে এগিয়ে রত্না আমিন কোন্দলে বিএনপি"। দৈনিক যুগান্তর। ২১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২১ জুলাই ২০২০।  "আবদুর রশিদ খান"। প্রথম আলো। সংগ্রহের তারিখ ২০২০-০৭-২১।